Тогѡ̀ ра́ди и а́зъ твою̀ неисче́тную бл҃гость молю̀:ѿве́рзи двє́ри милосе́рдія твоегѡ̀ мнѣ̀ заблу́ждшему и па́дшему въ тимѣ́ніе глубины̀, не возгнуша́йся менє̀ скве́рнагѡ, не пре́зри грѣ́шнагѡ моле́нія моегѡ̀, не ѡста́ви менє̀ ѡкая́ннагѡ, я́кѡ въ поги́бель ѕло́бный вра́гъ похи́тити мя̀ и́щетъ:но умолѝ ѡ мнѣ̀ рожде́ннаго ѿ тебє̀ милосе́рдаго сн҃а твоего̀ и бг҃а, да прости́тъ вели̂кія моя̂ грѣхѝ и изба́витъ мя̀ ѿ па́губы моея̀, я́кѡ да и а́зъ, со всѣ́ми получи́вшими проще́ніе, воспою̀ и просла́влю безмѣ́рное милосе́рдіе бж҃іе и твоѐ непосты́дное ѡ мнѣ̀ заступле́ніе въ жи́зни се́й и въ несконча́емѣмъ вѣ́цѣ